CELEX: 31989R3247
Language: el
Date: 1989-10-27 00:00:00
Title: Κανονισμός (ΕΟΚ) αριθ. 3247/89 της Επιτροπής της 27ης Οκτωβρίου 1989 που τροποποιεί τον κανονισμό (ΕΟΚ) αριθ. 3155/85 περί καθιέρωσης του προκαθορισμού των νομισματικών εξισωτικών ποσών

Avis juridique important

|

31989R3247

Κανονισμός (ΕΟΚ) αριθ. 3247/89 της Επιτροπής της 27ης Οκτωβρίου 1989 που τροποποιεί τον κανονισμό (ΕΟΚ) αριθ. 3155/85 περί καθιέρωσης του προκαθορισμού των νομισματικών εξισωτικών ποσών  

Επίσημη Εφημερίδα αριθ. L 314 της 28/10/1989 σ. 0051 - 0051

***** ΚΑΝΟΝΙΣΜΟΣ (ΕΟΚ) αριθ. 3247/89 ΤΗΣ ΕΠΙΤΡΟΠΗΣ  της 27ης Οκτωβρίου 1989  που τροποποιεί τον κανονισμό (ΕΟΚ) αριθ. 3155/85 περί καθιέρωσης του προκαθορισμού των νομισματικών εξισωτικών ποσών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1677/85 του Συμβουλίου της 11ης Ιουνίου 1985 σχετικά με τα νομισματικά εξισωτικά ποσά στο γεωργικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 1889/87 (2), και ιδίως το άρθρο 12,  Εκτιμώντας:  ότι το άρθρο 6 του κανονισμού (ΕΟΚ) αριθ. 3155/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1678/89 (4), προβλέπει σε ορισμένες περιπτώσεις την προσαρμογή των νομισματικών εξισωτικών ποσών που έχουν προκαθοριστεί· ότι κατ' εφαρμογή της παραγράφου 4 του εν λόγω άρθρου, η προσαρμογή αυτή πραγματοποιείται σύμφωνα με τους κανόνες που εφαρμόζονται στο προϊόν βάσης του οποίου ο προκαθορισμός λαμβάνεται υπόψη για τα εμπορεύματα που υπάγονται στον κανονισμό (ΕΟΚ) αριθ. 3033/80 του Συμβουλίου (5), όπως τροποποιήθηκε από τον κανονισμό (ΕΟΚ) αριθ. 3743/87 (6) · ότι σε περίπτωση που έχει γίνει προκαθορισμός προϊόντων βάσης κατά την ίδια ημερομηνία είναι δυνατόν να υπάρξει αμφιβολία όσον αφορά τις προσαρμογές των νομισματικών εξισωτικών ποσών για τα εν λόγω εμπορεύματα· ότι πρέπει συνεπώς, να καθοριστούν αυτοί οι τρόποι προσαρμογής·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 6 παράγραφος 4 του κανονισμού (ΕΟΚ) αριθ. 3155/85 προστίθεται το ακόλουθο εδάφιο:  «Σε περίπτωση που πολλά προϊόντα βάσης είναι δυνατόν να ληφθούν υπόψη σύμφωνα με τις διατάξεις του πρώτου εδαφίου, η προσαρμογή πραγματοποιείται σύμφωνα με τους κανόνες που εφαρμόζονται στο προϊόν βάσης στον τομέα του γάλακτος και των γαλακτοκομικών προϊόντων ή, εφόσον ενέχονται τα προϊόντα αυτά, στον τομέα των σιτηρών.»  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Οκτωβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 164 της 24. 6. 1985, σ. 6.  (2) ΕΕ αριθ. L 182 της 3. 7. 1987, σ. 1.  (3) ΕΕ αριθ. L 310 της 21. 11. 1985, σ. 22.  (4) ΕΕ αριθ. L 164 της 15. 6. 1989, σ. 12.  (5) ΕΕ αριθ. L 323 της 29. 11. 1980, σ. 1.  (6) ΕΕ αριθ. L 352 της 15. 12. 1987, σ. 29.